armvectores/hy_wikipedia_2023 huggingface dataset:
Բաց աշխարհ (համակարգչային խաղ)

Բաց աշխարհ (անգլ.՝ Open World), համակարգչային խաղերի տեսքի կազմության մակարդակ, որը համակարգչային խաղը խաղացողին թույլ է տալիս ազատ տեղաշարժվել խաղի աշխարհով և ցանկացած պահի ինքնուրույն ընտրել, թե երբ և որտեղ է նա ցանկանում գնալ։ Խաղացողի համար խաղում նպատակներից մեկը կամ հենց գլխավոր նպատակն է համարվում համակարգչային խաղի աշխարհի ուսումնասիրումը՝ նոր և հետաքրքիր վայրերի բացահայտումը։
Բաց աշխարհն մակարդակ կամ խաղի ամբողջ աշխարհ է, որը մշակողների կողմից տրված է որպես բաց տարածություն, որտեղ մի կետից մյուսը կարելի է հասնել բազմաթիվ տարբեր ճանապարհներով, այլ ոչ թե մեկ առանձին ճանապարհով, ինչպես տրվում է սահմանափակված աշխարհով խաղերում։ Որոշ խաղեր կարող են իրենց մեջ ներառել ինչպես սահմանափակված խաղերի ավանդական մակարդակներ, այնպես էլ մակարդակներ, որոնք բնորոշ են բաց աշխարհով օժտված աշխարհներին։ Բաց աշխարհային խաղը մեծ մասամբ տանում է խաղացողին դեպի խաղային աշխարհի ուսումմասիրման։ Որոշ խաղերում բաց աշխարհն ստեղծված է իրականում գոյություն ունեցող քաղաքի կամ թաղամասի հիման վրա. օրինակ Grand Theft Auto V խաղի Լոս-Սանտոս հորինված քաղաքի աշխարհագրությունը հիմնված է Լոս Անջելես քաղաքի աշխարհագրության վրա։
Ինչպես սահմանափակված խաղային աշխարհները, այնպես էլ բաց աշխարհային խաղերի մակարդակները ստեղծվում է մեխանիկորեն՝ խաղի դիզայներների կողմից։ Գոյություն ունի նաև մեկ այլ պրոցեդուրային գեներացիայի տեսակը, որը ստեղծում է խաղային աշխարհը ոչ թե մեխանիկորեն, այլ ավտոմատ կերպով, որը հիմնված է ավելի վաղ սահմանված ալգորիթմների վրա։ Այս մոտեցումը թույլ է տալիս ստեղծել պոտենցիալ կերպով չսահմանափակված չափերով բաց աշխարհներ։


== Ծանոթագրություններ ==
Ջեյմս Արթըրի սկավառակագրություն

Բրիտանացի երգիչ և երգահան Ջեյմս Արթըրը թողարկել է երեք ստուդիական ալբոմ, քսանվեց սինգլներ (ներառյալ ութ սինգլներ՝ ուրիշ արտիստների մասնակցությամբ) և տասնյոթ տեսահոլովակ։ Նա 2012 թվականին հաղթել է X Factor հաղորդման իններորդ եթերաշրջանը և թողարկել «Impossible»-ը, որպես հաղթողի սինգլ։
X Factor-ի հաղթանակից հետո թողարկել է սինգլ՝ երգչուհի Շոնթելի «Impossible» երգի քավր տարբերակը՝ Together for Short Lives բարեգործական նպատակներով։ Թողարկման առաջին շաբաթում երգը UK Singles շքերթում գրավել է առաջին հորիզոնականը։ 11 օր անց երգը` իր 622,000 վաճառքով դարձավ X Factor-ի բոլոր թեկնածուների երգերից ամենավաճառվածը։ Երկրորդ շաբաթում այն զբաղեցրեց երկրորդ հորիզոնականը, իսկ երրորդ շաբաթում՝ կրկին առաջին։ Երեք շաբաթ անց այն 2012 թվականի լավագույն վաճառված սինգլներից հինգերորդն էր՝ 897,000 վաճառված տաբերակներով։ Չորս աբաթ անց վաճառվել էր 971,000 օրինակ։ 2013 թվականի հունվարի 11-ին երգը ուներ ավելի քան մեկ միլիոն վաճառված օրինակ։ Երգը զբաղեցրել է առաջին հորիզոնականը նաև Իռլանդիայում, երկրորդը՝ Ավստրալիայում, Նոր Զելանդիայում և Շվեյցարիայում։ 2013 թվականի օգոստոսին երգը վաճառվել էր 1,2 միլիոն օրինակով՝ 30,000-ով պակաս Ալեքսանդրա Բյորկի «Hallelujah» երգից։ Այժմ այն վաճառվել է 1,4 օրինակով Մեծ Բրիտանիայում՝ անցնելով վերոհիշյալ երգից։
2013 թվականի օգոստոսի-ին Ջեյմսը հայտարարել է Թվիթերի միջոցով, որ հաջորդ թողարկվելիք երգը կոչվում է «You're Nobody 'til Somebody Loves You»: Ամբողջ աշխարհում երգը թողարկվել է 2013թվականի ոկտեմբերի 20-ին և զբաղեցրել երկրորդ հորիզոնականը Միացյալ Թագավորությունում՝ զիջելով միայն Լորդի «Royals» երգին։ 2013 թվականի նոյեմբերի 4-ին թողարկվել է Արթըրի դեբյուտային ալբոմ «Ջեյմս Արթըր»-ը։ Միացյալ Թագավորության շքերթում ալբոմը զբաղեցրել է երկրորդ հորիզոնականը՝զիջելով միայն Էմիենեմի The Marshall Mathers LP 2-ին։ «Recovery» երգը 2013 թվականի դեկտեմբերի 15-ին թողարկվել է որպես ալբոմի երրորդ սինգլ և զբաղեցրել 19-րդ հորիզոնականը UK Singles շքերթում։
2015 թվականին թողարկվել է «Say You Won't Let Go» սինգլը՝ երկրորդ ստուդիանակն ալբոմի առաջին սինգլը։ 2017 թվականի նոյեմբերին ամբողջ աշխարհում այն վաճառվել է 2 միլիոն օրինակով։
2019 թվականի հոկտեմբերի 18-ին թողարկվել է Արթըրի երրորդ ալբոմը՝ «You»: Վերջինս մեկ շաբաթ շարունակ զբաղեցրել է երկրորդ հորիզոնականը UK Albums շքերթում։


== Ալբոմներ ==


=== Ստուդիական ալբոմներ ===


==== Անկած ստուդիական ալբոմներ ====


=== Միքս տարբերակներ ===


== Ընդարձակված երաժշտություն ==


== Սինգլներ ==


=== Որպես առաջատար արտիստ ===


=== Որպես ձայնակցող արտիստ ===


=== Պրոմոձայնագրություն ===


== Ուրիշ շքերթում հայտնված երգեր ==


== Ելութներ ==


== Տեսահոլովակներ ==


== Նշումներ ==


== Ծանոթագրություններ ==
Սվեաբորգի ապստամբություն

Սվեաբորգի ապստամբություն, 1905—1907 թվականներիի Ռուսական հեղափոխության շրջանում Բալթիկ ծովի Սվեաբորգ ամրոցի (այժմ՝ Սուսմենլինա քաղաքը Ֆինլանդիայում) կայազորի նավաստիների և զինվորների զինված ելույթը։ Որպես Բալթիական ընդհանուր ապստամբության բաղկացուցիչ մաս նախապատրաստվել է Ռուսաստանի սոցիալ-դեմոկրատական բանվորական կուսակցության ֆինլանդական զինվորական կազմակերպության կողմից։ 
Սվեաբորգի ապստամբությունն անմիջականորեն գլխավորել է տեղի զինվորական սոցիալ–դեմոկրատական կազմակերպությունը բոլշևիկներ Արկադի Եմելյանովի և Եվգենի Կոխանսկու մասնակցությամբ։ ԷսԷռների տեղական կազմակերպությունն առաջարկել է ապստամբությունը նախապատրաստել համատեղ, սակայն նրանց հետ համաձայնության գալ չի հաջողվել։ էսէռները պնդել են անմիջապես սկսել ապստամբությունը, սոցիալ-դեմոկրատները գտել են, որ ապստամբության նախապատրաստումը դեռևս չի ավարտվել։ Հուլիսի 15-ին տարերայնորեն սկսվել է ամրոցի ականային վաշտի նավաստիների խռովությունը։ Օգտվելով դրանից, էսէռները ապստամբության կոչ են արել։ Հուլիսի 17-ին Սվեաբորգ ամրոցի պարետի հրամանով ձերբակալվել են ականային վաշտի նավաստիները, որի պատճառով հուլիսի 17-ի լույս 18-ի գիշերն ապստամբել է ողջ կայազորը (ավելի քան 2 հազար մարդ)։ Սոցիալ-դեմոկրատական կազմակերպությունը ձգտել է ապստամբությանը տալ կազմակերպված բնույթ, առաջ է քաշվել ինքնակալության տապալման, ժողովրդի ազատության, հողը գյուղացիներին հանձնելու և այլ լոզունգներ։ Ապստամբները գրավել են կարևոր նշանակություն ունեցող մի քանի կղզիներ, սկսել գնդակոծել ցարին հավատարիմ կայազոր ունեցող կղզիները։ Սվեաբորգի ապստամբությանն աջակցելու համար Հելսինգֆորսի (Հելսինկի) բանվորները համընդհանուր գործադուլ են հայտարարել։ Ֆինլանդիայի Կարմիր գվարդիայի ջոկատները (մոտ 200 մարդ) միացել են ապստամբներին։ Սակայն, սպասելով Բալթիական նավատորմի հեղափոխական նավերին, իմանալով, որ Կրոնշտադտում նույնպես ապստամբություն է նախապատրաստվում, ապստամբները չեն անցել հետագա հարձակողական գործողությունների։ Օգտվելով դրանից Բալթիական նավատորմի ղեկավարությունը կարողացել է միջոցներ ձեռնարկել, և շրջապատելով ամրոցը, անցել հարձակման։ Հուլիսի 20-ին, ուրիշ ելք չգտնելով, ապստամբների զինվորական խորհուրդը պայքարը դադարեցնելու որոշում է ընդունել։ Մոտ 1000 զինվոր և նավաստի ռազմական դատարանի կողմից դատապարտվել է զանազան պատիժների՝ 43 մարդ գնդակահարվել է, մյուսներն՝ աքսորվել, բանտարկվել։
Աստերոիդների ցանկ (217301-217400)

Աստերոիդների ցանկ (217201-217300)  • Աստերոիդների ցանկ  • Աստերոիդների ցանկ (217401-217500)
 Աստերոիդների ցանկ (217201-217300)  • Աստերոիդների ցանկ  • Աստերոիդների ցանկ (217401-217500)
Hold Me for a While

«Hold Me for a While» (Գրկիր ինձ մի քիչ), շվեդական Rednex փոփ բալլադը նրանց երկրորդ Farm Out ալբոմից (երրորդ և վերջին սինգլը)։ Այն նաև վերջին սինգլն է, որ ձայնագրվել է Միա Լյոնֆգրենի մասնակցությամբ (շվեդերեն՝ Maria Löfgren)։ Դրանից հետո նա հեռացել է խմբից, որի հետ համագործակցել էր   երեք տարվա ընթացքում։


== Երգերի ցանկ ==


== Չարթներ ==


== Ծանոթագրություններ ==


== Արտաքին հղումներ ==
Երգի տեքստը MetroLyrics կայքում Archived 2020-03-30 at the Wayback Machine. (անգլ.)
Մայա

Անվան այլ կիրառումների համար տե՛ս՝ Մայա (այլ կիրառումներ)
Մայա, հնդկացի ժողովուրդ Մեքսիկայում (Յուկատան թերակղզի, 340 հազար, 1979 թվականի տվյալներով) և Բելիզում (13 հազար)։ Լեզուն պատկանում է մայա-կիչե լեզվաընտանիքին (տես Մայա-սոկե լեզուներ)։ Որոշ մասը գիտի նաև իսպաներեն։ Կրոնը ձևականորեն կաթոլիկությունն է, բայց իրականում պահպանվում են մինչքրիստոնեական հավատալիքների վերապրուկներ։ Այժմյան մայաների հիմնական զբաղմունքը հողագործությունն է։ Մայաները հարավարևելյան Մեքսիկայում, Հոնդուրասում և Գվատեմալայում եղած՝ Ամերիկայի հին քաղաքակրթություններից մեկի ստեղծողներն են։ Հնագույն մայաները մշակել են եգիպտացորեն, լոբի, դդում, լոլիկ, արմատապտուղներ, բամբակ, պահել՝ հնդկահավեր և շներ (միսն օգտագործել են սննդի համար), զբաղվել են նաև որսորդությամբ, ձկնորսությամբ և մեղվաբուծությամբ։ Մեր թվարկության I հազարամյակում մայաները կառուցել են քարակերտ շինություններով քաղաքներ (հայտնի է 100-ից ավելի քաղաք), որոնցից խոշորներն էին Տիկալը, Կոպանը, Չիչեն-Իցան, Ուշմալը։ IX դ․ դրանց մեծ մասը կործանվել է տոլտեկների և հնդկացի այլ ցեղերի ներխուժման հետևանքով։ X դ․ Յուկատանում առաջացել է նոր՝ մայատոլտեկյան պետություն, որը հետագայում տրոհվել է քաղաք-պետությունների։ Հասարակության տիրապետող խավը եղել են զինվորական ավագանին ու քրմերը, զարգացել է ստրկությունը։ Մայաները պաշտել են հատկապես անձրևի և քամու աստվածությունը։ Նրանք ստեղծել են իրենց նշանագրերը (Մայա գիր), գիտելիքներ են ունեցել մաթեմատիկայի, բժշկության, աստղագիտության բնագավառներում, թողել ճարտարապետական հոյակերտ կոթողներ (բուրգեր, տաճարներ և այլն)։ Մայաների քաջարի դիմադրության հետևանքով Ցուկատանի նվաճումը (1527-ից) իսպանացիների կողմից  տևական  է  եղել։


== Հայտնագործությունները և սովորությունները ==
Մայաները հանրությանը հայտնի էին շոկոլադի գյուտով։ Նրանք են առաջինը հայտնագործել շոկոլադն ու փոխանցել ացտեկներին։
Նաև մայաներն են առաջինը հայտնաբերել ծխախոտը։ Ծխախոտի տերևներից պատրաստված քսուկներով բուժում էին հիվանդներին և վիրավորներին։
Եվրոպացիներից առաջինը Ռոդրիգո դե Չերեզն էր, որ սովորեց մայաներից ծխելը։ Հոգևորականները տեսան թե ինչպես է նրա բերանից ծուխ դուրս գալիս և մտածեցին թե նա շփվում է սատանայի հետ, այնուհետև նրան նետեցին բանտ։
Մարդկային զոհաբերությունները տարածված են եղել ամբողջ աշխհարում։ Սակայն մայաները մարդկային զոհաբերությունները կատարել են լոկ արտակարգ դեպքերում, դա ամենօրյա բնույթ չի ունեցել։
Միհրան Մճեդլով

Միհրան Պետրոսի Մճեդլով (հոկտեմբերի 18, 1928(1928-10-18), Թիֆլիս, ԱԽՖՍՀ, ԽՍՀՄ - հունվարի 29, 2007(2007-01-29), Մոսկվա, Ռուսաստան), հայ խորհրդային փիլիսոփա, փիլիսոփայական գիտությունների դոկտոր (1968 թ.), պրոֆեսոր (1972 թ.), ՌԽՖՍՀ գիտության վաստակավոր գործիչ (1978 թ.)։


== Կենսագրություն ==
Ավարտել է Երևանի պետական համալսարանի միջազգային հարաբերությունների ֆակուլտետը (1953 թ.)։ 1960-1976 թվականներին եղել է ԽՄԿԿ ԿԿ օրգան «Կոմունիստ» («Коммунист») ամսագրի փիլիսոփայության և իրավունքի բաժնի վարիչ, Մոսկվայի համալսարանի պատմական մատերիալիզմի ամբիոնի պրոֆեսոր։ 1976 թվականից ԽՄԿԿ ԿԿ-ին առընթեր մարքսիզմ- լենինիզմի ինստիտուտի տնօրենի տեղակալն է։ Մճեդլովը ԳԴՀ-ում լույս տեսնող Կ. Մարքսի և Ֆ․ էնգելսի երկերի լիակատար ժողովածուի հրատարակության խմբագրական հանձնաժողովի անդամ է, ռուս, երկրորդ հրատարակության՝ առարկայական ցուցիչի (մաս 1-2, 1978 թ.) գլխավոր խմբագիր։ Մճեդլովի գիտական ուսումնասիրությունները վերաբերում են պատմական մատերիալիզմի, գիտական աթեիզմի, գիտական կոմունիզմի պրոբլեմներին, արդի բուրժական փիլիսոփայության և սոցիոլոգիայի քննադատությանը։


== Երկեր ==
«Настольной книги атеиста»
«Атеистического словаря»
«Религии и народы современной России» (բառարան)


== Ծանոթագրություններ ==
495

495 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 495 թվականն է, 
V դարի 95-րդ տարին։


== Դեպքեր ==


== Ծնունդներ ==


== Մահեր ==
Մկրտիչ Արզումանյան

Մկրտիչ Ալեքսանի Արզումանյան (օգոստոսի 10, 1976(1976-08-10), Լենինական, Հայկական ԽՍՀ, ԽՍՀՄ), հայ դերասան, հումորիստ, շոումեն, սցենարիստ, պրոդյուսեր։ ՀՀ վաստակավոր արտիստ (2017):


== Կենսագրություն ==
Ծնվել է 1976 թվականի օգոստոսի 10-ին Գյումրի (նախկինում Լենինական) քաղաքում։ Ամուսնացած է, ունի երկու երեխա՝ աղջիկ, տղա։
Սովորել է Գյումրու Կրուպսկայայի անվան թիվ 23 ռուսական դպրոցում, այնուհետև երկրաշարժից հետո տեղափոխվել է թիվ 14 դպրոց։ Ունի ռուսական կրթություն։ 1993 թվականին ընդունվել է Հայաստանի պետական ճարտարագիտական համալսարան (Գյումրու մասնաճյուղ)։ Համալսարանում սովորելու տարիներին՝ երրորդ կուրսից ընդգրկվել է ՀՊՃՀ Գյումրու մասնաճյուղի ՈՒՀԱ թիմում, որից հետո էլ ձևավորվել է «Նոր ալիք» ՈւՀԱ-ի խումբը։ Թիմերի լավագույն խաղացողների հիման վրա կազմավորվեց «Армянский проект» ՈՒՀԱ-ի թիմը՝ Հայաստանի ՈՒՀԱ-ի հավաքականը։ Աշխատել է որպես դերասան, հեռուստահաղորդավար, սցենարիստ, պրոդյուսեր, ռեժիսոր։


== Ֆիլմագրություն ==
Նկարահանվել է 10-ից ավելի ֆիլմերում և հեռուստանախագծերում։ Հեռուստատեսային առաջին հաղորդումը, որում նկարահանվել է, եղել է «Շարմ» ընկերության «220 վոլտ» հումորային նախագիծը, որին հաջորդել է «Մութ Պատմություն» նախագիծը։ 2003 թվականից սկսել է նկարահանվել «Կարգին հաղորդում» հումորային նախագծում, որին հաջորդել է «Կարգին սերիալ»-ը, որտեղ մարմնավորել է Ադիկի կերպարը։ Այն տևել է 6 եթերաշրջան։ 2013 թվականից սկսել է նկարահանվել «Տնփեսա» սիթքոմում այն տևել է 4 եթերաշրջան։ 2017 թվականին նկարահանվել է «Ֆուլ հաուս» սիթքոմի 7-րդ եթերաշրջանում։ Առաջին ֆիլմը, որտեղ նկարահանվել է «Մեր բակը»-ն է։ Մյուս ֆիլմերից են «Մեր բակը 2», «Ալաբալանիցա», «Քայլ ձիով», «Հյուսիս-հարավ», «Дед 005», «Փախի՛ր կամ ամուսնացի՛ր» և այլն։ Նկարահանվել է նաև «Վայլուր», «Թույն կասետ», «Ուրիշ կասետ» նախագծերում։


=== Ֆիլմեր ===


=== Մուլտֆիլմեր ===


== Հեռուստանախագծեր ==


== Թատերական ներկայացումներ ==


=== Սցենարիստ ===


== Երաժշտական նախագծեր ==


== Նշումներ ==


== Ծանոթագրություններ ==


== Սոցիալական կայքեր ==
Ֆեյսբուք
Ինստագրամ
Թվիթեր


== Արտաքին հղումներ ==
Էջը IMDb կայքում
Մկրտիչ Արզումանյանը kinopoisk.ru կայքում


== Տեսագրություններ ==
Հայաստանի Ձայնը նախագիծ
ՈՒՀԱ Հայաստանյան լիգիա 1998 թ.
Լավ երեկո
Եղիր պատրաստ
Էրիկ Էլստ

Էրիկ Վալտեր Էլստ (հոլ.՝ Eric Walter Elst, նոյեմբերի 30, 1936(1936-11-30), Kapellenbos, Բելգիա - հունվարի 2, 2022(2022-01-02), Անտվերպեն, Ֆլանդրիա, Բելգիա), բելգիացի աստղագետ, հայտնաբերել է ավելին քան 3600 աստերոիդ։ Աշխատում է Բելգիայի թագավորական աստղադիտարանում։
Նրա հայտնաբերած աստերոիդներից են՝ (4486) Միթրա (համատեղ Վլադիմիր Շկոդրովի հետ), (7968) Էլստ-Պիսառո և 25 Յուպիտերի տրոյացի աստերոիդներ։
Նրա պատվին է անվանվել (3936) Էլստ աստերոիդը։


== Ծանոթագրություններ ==


== Արտաքին հղումներ ==
Գիտնականի էջը
Արթուր Ապրեսով

Արթուր Ապրեսով (օգոստոսի 6, 1972(1972-08-06), Բաքու, Ադրբեջանական ԽՍՀ, ԽՍՀՄ - նոյեմբերի 20, 2018(2018-11-20), Մոսկվա, Ռուսաստան), կինոօպերատոր, պրոդյուսեր, ռազմական լրագրող։


== Կենսագրություն ==
Արթուր Ապրեսովը ծնվել է 1972 թվականի օգոստոսի 6-ին Բաքվում։ 1988 թվականին նա ընտանիքով տեղափոխվել է Երևան՝ փրկվելով Բաքվի ջարդերից։ 1992 թվականին Երևանում աշխատանքի է անցնել «Ա1+» հեռուստաընկերությունում և գործուղվել Արցախ, որտեղ մնացել է մինչև պատերազմի ավարտը` վավերագրելով Արցախյան պատերազմի ընթացքը։ 2008 թվականին եղել է «Ոչինչ չի մնա», 2009 թվականին՝ Տաքսի «Էլի լավ ա», «Երեք ընկեր», 2010 թվականին՝ «Խաչագողի հիշատակարանը» և և այլ ֆիլմերի օպերոտորը։ Որպես ռազմական լրագրող 2007 թվականին մասնակցել է նաև «Մի վախեցիր» ֆիլմի ռազմական տեսարանների նկարահանումներին։ Արթուր Ապրեսովը որպես օպերատոր, պրոդյուսեր աշխատել է նաև տարբեր հեռուստաընկերություններում։ Ռոման Բաբայանի հետ Մոսկվայում մասնակցել է մարտի 1-ի իրադարձությունների մասին պատմող ֆիլմի նկարահանման աշխատանքներին։
Մահացել է սրտի կաթվածից, 2018 թվականի նոյեմբերի 20-ին՝ Մոսկվայում։


== Ծանոթագրություններ ==
Դոնգո

Դոնգո (իտալերեն՝ Dongo), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 3480 մարդ (2008 թվականի տվյալներով), խտությունը՝ 495 մարդ/կմ²։ Զբաղեցնում է 7,52 կմ² տարածք։ Փոստային ինդեքս՝ 22014։ Հեռախոսային կոդ՝ 0344։


== Քույր քաղաքներ ==
 Արոմանշ լե Բեն, Ֆրանսիա


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Ֆրենկ Փիթերս

Ֆրենկ Լյուիս Փիթերս կրտսեր (անգլ.՝ Frank Peters Jr., հոկտեմբերի 19, 1930(1930-10-19), Սպրինգֆիլդ, Միսսուրի, ԱՄՆ - սեպտեմբերի 14, 2007(2007-09-14), Միսսուրի, ԱՄՆ), ամերիկացի լրագրող։ Նա 1972 թվականին շահել է «Պուլիտցերի մրցանակը»՝ քննադատության համար։


== Կենսագրություն ==
Փիթերսը ծնվել է Միսուրիի Սփրինգֆիլդ քաղաքում՝ Ֆրանկ Լյուիս Փիթերսի, Սուրբ Մերի Ֆրիսելի մոտ։ Նա 1951 թվականին ավարտել է Դրուրիի քոլեջը՝ անգլերենի արվեստի բակալավրի աստիճան ստանալով։ Հաջորդ երկու տարիները նա անցկացրել է բանակում (1951-1953), նախքան Այովայի նահանգի համալսարանի ավարտական ​​դպրոց հաճախելը։ Ֆրանկը 1954-ին վերադարձել է իր հայրենի քաղաք՝ ծառայելու տեղական KWTO (AM) և KGBX-FM տեղական ռադիոկայաններին՝ որպես նորությունների գրող և խմբագիր։ 1957 թվականին նա թողեց Սփրինգֆիլդի «Արկանզաս նահանգ» թերթը և երկրորդ անգամ վերադարձավ՝ 1959-ին միանալով «Սփրինգֆիլդի առաջնորդ և մամուլ»-ին։ Երկու տարի անց` 1962 թվականին Փիթերսը մեկնել է Իտալիա՝ աշխատելու Սենթ Լուի Փոստ Դիսպաչում։ Նա 1967-ին կոչվեց հրատարակության երաժշտական ​​քննադատ, իսկ 1984-ին դարձավ արվեստի խմբագիր՝ զբաղեցնելով այդ պաշտոնը մինչև 1988 թվականին կենսաթոշակի անցնելը : Փիթերսը վախճանվեց սրտի կաթվածից 2007 թվականի սեպտեմբերի 17-ին Սենթ Լուիսի Սուրբ Էնթոնի բժշկական կենտրոնում։ Նա 76 տարեկան էր։ 
Փիթերսն ամուսնացած էր Ալբա Մանչինիի հետ և ուներ երկու երեխա։


== Ծանոթագրություններ ==
Վիլա-Բազար

Վիլա-Բազար (ռուս.՝ Выла-Базар, չուվաշերեն՝ Вылпасар), գյուղ Ռուսաստանի Չուվաշիա հանրապետության Ալիկովսկի շրջանի կազմում։.
Բնակչությունը 2002 թվականին գրանցված տվյալներով կազմում էր  մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կորիբանտներ

Կորիբանտներ (անգլ.՝ Κορύβαντες), Փռյուգիայում Կիբելայի կամ Ռեայի քրմերի նախնիների անվանումը, վայրի խանդավառությամբ, երգով ու պարով ուղարկված ծառայելու աստվածների մեծ մորը։ Նրանք Ապոլլոնի և Թալիայի, կամ Ապոլլոնի և Կորա-Պերսեփոնեի որդիներն են։ Ըստ հռոդոսցիների, նրանք մի քանի սատանաներ են՝ Աթենասի և Հելիոսի երեխաները։ Կամ էլ նրանք Քրոնոսի երեխաներն են, կամ՝ Զևսի և Կալլիոպեի երեխաները, նույնացված Կաբիրաների հետ։ Կամ տիտաններն են նրանց տվել Հռեային, ովքեր ժամանել էին Բակտրիայից կամ Կողքիսից։ Կամ էլ Եվբեայից։ Օվիդիուսը իր «Մետամորֆոզների» մեջ գրում է, որ կորիբանտները ծնվել են անձրևաջրից. այս կերպ է Ուրանոսը (երկինքը) ներծծվել Գեայի (հող) մեջ։
Հռեան Փռյուգիայում նրանց սովորեցրել է պարել։ Կրետեում կորիբանտներին անվանել են կուրետներ։ Նրանք պարել են մերկ, վահանով և սաղավարտով, և երբեմն հասել են այն աստիճան վայրիության, ինչ քուրմ-մենադները։ Նրանց պատկերը տաճարի ռելիեֆից է վերցված։
Ըստ ծիսական առասպելի, կորիբանտները սպանել են իրենց երրորդ եղբորը և բրոնզե վահանի վրա տարել են Օլիմպոսի ոտքերի մոտ. նրա արյունից աճել է նեխուրը։ Երկու եղբայրները, վերցնելով Դիոնիսոսի երիկամով արկղը, դրեցին այն Էրուտրիայում և բնակվեցին այդտեղ։ Կորիբանտներից մեկին՝ «երկբնակին», ով Դեո -Դեմետրայի կամքով օձի էր վերածվել, վերաբերվում է 39-րդ օրֆիական օրհներգը։


== Կորիբանտների ցուցակը ==
Ակմոն. կորիբանտ, Դիոնիսոսի հնդկական արշավանքի անդամ։ Մասնակցել է Օֆելտոսի խաղերին՝ սկավառակի նետմանը։
Դամնիոս. կորիբանտ,Դիոնիսոսի հնդկական արշավանքի անդամ։
Դեանտ. Փռյուգիացի, Ակմոնի եղբայրը։
Իդեոս. կորիբանտ, Դիոնիսոսի հնդկական արշավանքի անդամ։
Կիրբանտ. կորիբանտ, Դիոնիսոսի հնդկական արշավանքի անդամ։
Կոմբա. կորիբանտների մայրը։
Կորիբանտ.
Մելիսսիոս. կորիբանտ, Դիոնիսոսի հնդկական արշավանքի անդամ։ Մասնակցել է Օֆելտոսի խաղերին՝ բռնցքամարտին, նաև սկավառակի նետմանը։
Միմանտ. կորիբանտներից մեկը։
Պիրրիհ. ըստ վարկածի՝ կորիբանտ։
Պրիմնիոս. կորիբանտ, հնդկական արշավանքի անդամ։
Օկիֆոս (Օկիտոս, «արագաշարժ»), կորիբանտ, պահպանել է Զևսին։ Մասնակցել է Օֆելտոսի խաղերին՝ վազքին։
Սատրապ. ըստ Պավսանիոսի, Կորիբանտի մականունն է։ Արձանը տեղափոխվել է Սամիկիայից Էլիդա։
Սոկ. յոթ կորիբանտների հայր։ Գահընկեց է արվել Կեկրոպի կողմից։


== Ծանոթագրություններ ==
Մուրաշիի շրջան (Կիրովի մարզ)

Մուրաշիի շրջան (ռուս.՝ Мурашинский район), մունիցիպալ շրջան Ռուսաստանի Դաշնության Կիրովի մարզում։
Ստեղծվել է 1929 թվականին։ Վարչական կենտրոնը՝ Մուրաշի։


== Աշխարհագրություն ==
Շրջանի տարածքի մակերեսը կազմում է 3430 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 14006 մարդ։ Բնակչության խտությունը կազմում էր 4,08 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կուրամկնիկներ

Կուրամկնիկներ (լատ.՝ Ellobius), համստերանմաններների ընտանիքի կրծողների ցեղ։ Միջին մեծության (8-15 սմ), կլոր գլխով, փոքր աչքերով կենդանիներ են։ Մազածածկը փափուկ է, մոխրագույն, թավշանման։ Վերին և ստորին կտրիչները ուղղված են դեպի առաջ և հարմարվել են հողը փորելուն։ Ապրում են գետնափոր բարդ բներում, որտեղից դուրս են նետում փորած հողի մեծ կույտեր։ Հայաստանում (Կոտայքի, Արարատի, Վայոց ձորի և Սյունիքի մարզեր) տարածված է անդրկովկասյան կուրամկնիկը (E. lutescens)։ Սնվում են բույսերի արմատներով, պալարներով։ Վնաս են հասցնում բանջարանոցային և բոստանային կուլտուրաներին։


== Տեսակներ ==
Ալայան կուրամկնիկ - Ellobius alaicus
Աֆղանական կուրամկնիկ - Ellobius fuscocapillus
Անդրկովկասյան լեռնային կուրամկնիկ - Ellobius lutescens
Սովորական կուրամկնիկ - Ellobius talpinus
Արևելյան կուրամկնիկ - Ellobius tancrei


== Ծանոթագրություններ ==
Անտարկտիդայի օրենքը

«Անտարկտիդայի օրենքը» (ռուս.՝ «Закон Антарктиды»), խորհրդային գունավոր լայնաֆորմատ գեղարվեստական ֆիլմ, որը նկարահանել է կինոռեժիսոր Տիմոֆեյ Լևչուկը 1962 թվականին Ա. Դովժենկոյի անվան կինոստուդիայում։
Ֆիլմի պրեմիերան տեղի է ունեցել 1963 թվականի հունվարի 18-ին։


== Սյուժե ==
Ֆիլմի սյուժեն հիմնված է 1958 թվականի դեկտեմբերին տեղի ունեցած իրական իրադարձությունների վրա։ Կինոժապավենը  պատմում էմարդկային փոխըմբռնման, անձնազոհության և բարեկամության մասին, թե ինչպես են խորհրդային բևեռային օդաչուները մի քանի օրվա ընթացքում, եղանակային բարդ պայմաններում, վտանգելով իրենց կյանքը, փնտրում, իսկ հետո փրկում բելգիացի բևեռայինների խմբին, որոնք օդանավով վթարի են ենթարկվել Անտարկտիդայի սառույցներում։


== Դերերում ==
Վսեվոլոդ Սաֆոնով – Վիկտոր Բելով
Ռադներ Մուրատով – Իվան Վասիլև
Ալեքսանդր Մովչան – Լեոնիդ Սարիչև
Պավել Մորոզենկո – Նիկոլայ Շվորկին
Վլադիմիր Վոլչիկ – Յուլյա Կրումինշ
Վլադիմիր Կոլոկոլցև – Անդրեյ Կուլիչոկ
Նիկոլայ Կրյուկով – բարոն դե Ժևերեն
Վիկտոր Բրեժնև – արքայազն դե Ռինի
Գուրգեն Թոնունց – Յոգան Հաագեն
Պաուլ Վարանդի – Գուստավ Գոոց
Ռուդոլֆ Դամբրան – դը Կարե
Անատոլի Մոտորնի – Շնաբել
Վելտա Սկուրստենե – դը Գի
Հարի Լիեպինշ – Պիկոլոտտո
Վալենտինս Սքուլմե – էպիզոդ
Վլադիմիր Դալսկի – Էպիզոդ


== Նկարահանող խումբ ==
Ռեժիսոր՝ Տիմոֆեյ Լևչուկ
Սցենարի հեղինակ՝ Սերգեյ Ալեքսեև, Բոգդան Չալ
Օպերատոր՝ Սուրեն Շահբազյան, Նաում Սլուցկի, Լև Շտիֆանով
Կոմպոզիտոր՝ Գերման Ժուկովսկի
Նկարիչ՝ Ալեքսեյ Բոբրովնիկով


== Ծանոթագրություններ ==


== Արտաքին հղումներ ==
«Անտարկտիդայի օրենքը»(անգլ.) ֆիլմը Internet Movie Database կայքում
Закон Антарктиды. ГФФ РФ(չաշխատող հղում)
Դուբրովո (այլ կիրառումներ)

Դուբրովո, կարող է վերաբերել՝

Դուբրովո - գյուղ Ռուսաստանի Լիպեցկի մարզի Տերբունսկի շրջանի կազմում։
Դուբրովո - գյուղ Ռուսաստանի Մոսկվայի մարզի Կոլոմենսկի շրջանի կազմում։
Դուբրովո - գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։
Դուբրովո - գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Դուբրովո - գյուղ Ռուսաստանի Սմոլենսկի մարզի Դեմիդովսկի շրջանի կազմում։
Դուբրովո - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Դուբրովո - գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Դուբրովո - գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Դուբրովո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Դուբրովո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Դուբրովո - գյուղ Ռուսաստանի Սմոլենսկի մարզի Տյոմկինսկի շրջանի կազմում։
Սոլսի (Օբի գավառ)

Սոլսի (ֆր.՝ Saulcy), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 86 մարդ, բնակչության խտությունը` 7.55 մարդ/կմ²։ Բնակավայրը զբաղեցնում է 11.39 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ արևելք, Շալոն ան Շամպայն քաղաքից` 85 կմ հարավ-արևելք, Տրուա քաղաքից` 60 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 57 աշխատունակ (15-64 տարեկան)  բնակիչ, որոնցից ակտիվ էին 48-ը, իսկ ոչ ակտիվները` 9։ Ակտիվության ցուցանիշը կազմում է 84,2 %։ 48 աշխատունակ մարդկանցից աշխատել է 46 անձ (28 տղամարդ և 18 կին)։ Գործազուրկ են եղել 2 անձ (0 տղամարդ և 2 կին)։ 9 անաշխատունակներից 2-ը եղել են աշակերտներ կամ ուսանողներ, 6-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մոթերն

Մոթերն (ֆր.՝ Mothern), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2014 թվականի դրությամբ կազմում է 2052 մարդ, բնակչության խտությունը` 199.22 մարդ/կմ²։ Բնակավայրը զբաղեցնում է 10.3 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ արևելք, Ստրասբուրգ քաղաքից` 50 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1416 աշխատունակ (15-64 տարեկան)  բնակիչ, որոնցից ակտիվ էին 1110-ը, իսկ ոչ ակտիվները` 306։ Ակտիվության ցուցանիշը կազմում է 78,4 %։ 1110 աշխատունակ մարդկանցից աշխատել է 1063 անձ (612 տղամարդ և 451 կին)։ Գործազուրկ են եղել 47 անձ (16 տղամարդ և 31 կին)։ 306 անաշխատունակներից 88-ը եղել են աշակերտներ կամ ուսանողներ, 84-ը` թոշակառուներ, իսկ 134-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ստոա

Ստոա (հին հունարեն՝ Στοά), հին հունական ճարտարապետության մեջ՝ ծածկ ունեցող, սյունաշարավոր ճեմուղի կամ սյունավոր անդաստակ, սրահ, ծածկված սյունաշար՝ որպես կանոն նախատեսված հասարակական օգտագործման համար։


== Ընդհանուր տեղեկություններ ==
Վաղ շրջանի ստոաների մուտքը սյունավոր բացվածքի տեսք ուներ, ընդ որում՝ սյուները սովորաբար բարձրացված էին դորիական ճարտարապետական ոճի կանոնների համաձայն։ Սյունաշարը պարզապես միայն մի կողմից  եզրագծում էր ընտրյալ շինությունը՝ ստեղծելով ծածկի տակ, ապահով լինելու մթնոլորտ։
Ուշ շրջանի նմուշները երկսյունաշար էին, մեծ մասամբ՝ հոնիական ոճի ներքին սյունաշարերով, որոնց միջև երբեմն խանութներ կամ աշխատասենյակներ կային։ Առևտրականները հնարավորություն ունեին ցուցադրելու իրենց ապրանքները, արհեստավորները՝ իրենց պատրաստած առարկաները։ Ստոաները ծառայում էին նաև որպես հավաքատեղի՝ ծիսակատարությունների կազմակերպման համար։ Մեծ քաղաքներում ստոաներով շրջագծում էին շուկաները, ագորաները, տոնավաճառների անցկացման վայրերը։
Աթենքում հայտնի էր հատկապես Պոլիգնոթի նկարներով պատկերազարդված ստոան (հուն՝. στοα Ποικίλη): Պիրեյոսում գտնվող ստոան ուներ երկու սյունաշար, իսկ Աթենքի Արքայական ստոան (հուն՝. Στοα βασίλειος), որտեղ արքոնտի նստավայրն ու ժողովարանն էր, երեք սյունաշարերով բաժանված էր երեք մասի (ճեմուղիների), որոնցից մեջտեղինը ավարտվում էր կիսաշրջանով։ Այդ ստոան նախատիպ է հանդիսացել հռոմեական բազիլիկների համար, որոնք նրանից փոխ են առել նաև իրենց անվանումը։
Փիլիսոփայական ստոիկյան դպրոցի անվանման հիմքում նույնպես ստոա բառն է ընկած։


== Նշանավոր ստոաներ ==
Պոիկիլե ստոա, «Նկարազարդ սյունասրահ»
Ատտալոսի ստոա
Բասիլեոս ստոա (Արքայական ստոա)
Զևսի ստոա Աթենքում
Ամֆիարայոն ստոա
Աթենացիների ստոա
Հերոդոսի տաճարի արքայական ստոա


== Տես նաև ==
Կամարաշար
Ատտալոսի ստոա


== Ծանոթագրություններ ==


== Արտաքին հղումներ ==
Ficha de la stoa sagrada de Priene, en el Proyecto Perseus (en inglés).
YASOU Archived 2014-10-26 at the Wayback Machine.
«Stoa»։ Encyclopædia Britannica (11th ed.)։ 1911
Կորիտնյա (այլ կիրառումներ)

Կորիտնյա, կարող է վերաբերել՝

Կորիտնյա - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Կորիտնյա - գյուղ Ռուսաստանի Սմոլենսկի մարզի Սմոլենսկի շրջանի կազմում։
Blue Jeans (երգ)

Blue Jeans, ամերիկացի երգչուհի և կոմպոզիտոր Լանա Դել Ռեյի սինգլը, թողարկվել է 2012 թվականի ապրիլի 8-ին։ Նույն ժամանակ նկարահանվել է նաև տեսահոլովակը։ Երգը համարվում է Լանայի ամենաճանաչված երգերից մեկը։ Հեղինակները համարվում են Դել Ռեյը, Դեն Հիթը ու Էմիլի Հեյնին։ Երգը ձայնագրվել է նաև 2011 թվականին և թողարկվել է նրա երկրորդ՝ «Born to Die» ստուդիական ալբոմում։


== Ստեղծման պատմություն ==
Երգը օգտագործվել է «Նմանակը» հեռուստասերիալում։ Լանա Դել Ռեյը այն կատարել է բրիտանական Later… with Jools Holland երաժշտական հեռուստաշոուում։ 2011 թվականի հոկտեմբերի 17-ին Bombay Bicycle Club խումբը կատարել է «Video Games» երգի քավեր-տարբերակը՝ BBC Radio ռադիոկայանի Live Lounge ծրագրի ժամանակ։ Այդ նույն ծրագրի ժամանակ նրանք կատարել են նաև Kasabian-ը։
2012 թվականի ապրիլին Ջոն Մայերը Tumblr կայքում տեղադրել է «Video Games» երգի գործիքային տարբերակը։
2012 թվականին Լուի Դելորը կատարել է այս երգը՝ ֆրանսերեն տարբերակով, The Voice նախագծի ընթացքում։


== Ձայնագրման մասնակիցներ ==
Երգի ձայնագրմանը շատ մարդիկ են մասնակցել՝ այդ թվում նաև հեղինակներ։

Կոմպոզիտորներ - Լանա Դել Ռեյ, Դեն Հիթ, Էմիլի Հեյնի
Պրոդյուսեր - Էմիլի Հեյնի
Մոնտաժ և գործիքավորում - Դեն Հիթ
Ասիստենտ - Դանքան Ֆյուլլեր


== Չարթագրություն ==


== Կոմպոզիցիաների ցուցակ ==


=== Հավաստագրում ===


=== Մրցանակներ և նոմինացիաներ ===


== Թողարկման պատմություն ==


== Ծանոթագրություններ ==


== Արտաքին հղումներ ==
Լանա Դել Ռեյի պաշտոնական կայքը (անգլերեն լեզվով)
Լանա Դել Ռեյի պաշտոնական ալիքը ՅուԹյուբում
Կուտալի

Կուտալի` համայնքի կարգավիճակ ունեցող վարժական միավոր Ալբանիայի Բերատի շրջանում։ Տեղակայված է Կենտրոնական Ալբանիայի Բերատի գավառի Բերատի շրջանում։ Բնակչությունը 2011 թվականի տվյալներով կազմում է 9,643 մարդ։


== Ծանոթագրություններ ==
Կաստինո

Անվան այլ կիրառումների համար տե՛ս՝ Կաստինո (այլ կիրառումներ)Կաստինո (ռուս.՝ Кастино), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2012 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեդի Գալերա

Լեդի Գալերա, Կինը Գալերայից (իսպ.՝ Dama de Galera), կնոջ գիպսե ֆիգուր, ստեղծվել է մ.թ.ա. 7-րդ դարում և մարմնավորում է Մերձավոր Արևելքի աստվածուհի Աստրատային։ Գտնվում է Մադրիդի ազգային հնագիտական թանգարանում։


== Պատմություն ==
Լեդի Գալերան ստեղծվել է փյունիկյան ժամանակաշրջանում։ Նա նստած է երկու սֆինքսների վրա, ձեռքերում պահել է թասը, որտեղ լցվում է նրա կրծքերից հոսող ջուրը։ Մազերը և հագուստը հին եգիպտական ոճով են, տոկուն ու ամրակազմ մարմինը հիշեցնում է Միջագետքի արձանները։ Այն մինչև թաղման ծիսակարգի ժամանակ հողում հայտնվելը հավանաբար եղել է սուրբ առարկա, որը փոխանցվել է սերնդե սերունդ։
Արձանիկը գտնվել է նախկինում Տուտուգի կոչվող իսպանական Գալերա քաղաքում։ Մոտակայքում է գտնվում Cerro del Real-ը, իբերացիների Necropolis of Tutugi-ը, որը կարևոր հնագիտական վայր է, որտեղ կան տարբեր թագավորների գերեզմաններ, որոնք ուղղանկյունաձև են՝ պատված շրջանաձև բլուրով, որին հասնելու համար պետք է անցել երկար միջանցքով։ Այս գերեզմաններում հայտնաբերվել են փյունիկյան, հունական, իբերիական սկահակներ, զարդեր, զենքեր, կահույք, կավե և գիպսե ֆիգուրներ, որոնք թվագրվում են մ. թ. ա. 3-6 դդ։


== Պատկերասրահ ==

		
		
		


== Տես նաև ==
Կինը Իվիսայից
Կինը Բասայից
Կինը Էլչեից
Կինը Սեռո դե լոս Սանտոսից
Կինը Գվարդամարից


== Ծանոթագրություններ ==


== Արտաքին հղումներ ==
ARTEHISTORIA.COM Archived 2009-04-05 at the Wayback Machine.
Քղիսթել Հոֆման

Քղիսթել Հոֆման (գերմ.՝ Christel Hoffmann, ապրիլի 19, 1936(1936-04-19), Burkau, Bautzen District, Սաքսոնիա, Նացիստական Գերմանիա), գերմանացի թատերագետ և մանկավարժ։


== Կենսագրություն ==
Լայպցիգի թատերական դպրոցում սովորելուց հետո նա աշխատել է տեղի Landestheater Neustrelitz-ում և Städtische Bühnen-ում՝ որպես դրամատուրգ։ 1960-ից 1970 թվականներին եղել է Բեռլինի Freundschaft թատրոնի գլխավոր դրամատուրգը։ 1973 թվականին Բեռլինի Հումբոլդտի համալսարանում ստացել է դոկտորի աստիճան՝ պաշտպանելով իր դիսերտացիան ԳԴՀ-ի մանկապատանեկան թատրոնի պատմության և պատմական վկայակոչման մասին թեմայով։ 1980-ականների սկզբին նա տեղափոխվել է Բեռլինի Պիոներպալաստ՝ որպես մանկական ներկայացումների մեթոդիստ։ 1986 թվականից հետո Հոֆմանն աշխատել է որպես ԳԴՀ-ի մանկապատանեկան թատրոնի միջազգային խնդիրների գրասենյակի գիտական աշխատակից և այդպիսով դարձել է ԳԴՀ-ի ASSITEJ-ի (մանկապատանեկան թատրոնի միջազգային միություն) վերջին տնօրենը։ 1990-2001 թվականներին աշխատել է Գերմանիայի Դաշնային Հանրապետության մանկապատանեկան թատերական կենտրոնում, ղեկավարել Բեռլինի գրասենյակը և բազմաթիվ նախագծեր։
1990-ից 1994 թվականներին դասավանդել է Բեռլինի գեղարվեստի համալսարանում։ 1994 թվականից սկսած դասավանդում է Ցյուրիխի գեղարվեստի համալսարանում, իսկ 2001 թվականից՝ Օսնաբրյուքի համալսարանի թատերական կրթության ինստիտուտի պատվավոր պրոֆեսոր է։ 1993-ից 1995 թվականներին Հոֆմանը Բեռլինի Theatertreffens der Jugend-ի գեղարվեստական ղեկավարն էր։ Բացի այդ, նա պարբերաբար մասնակցում է այնպիսի փառատոնների և թատերական հանդիպումների կազմակերպման գործընթացներին, ինչպիսիք են Internationalen Regieseminar für Kinder- und Jugendtheater, der Spurensuche – Treffen Freier Kinder- und Jugendtheater-ը և der Spurensuche – Treffen Freier Kinder- und Jugendtheater, ինչպես նաև` սեմինարների հայրենիքում և արտերկրում՝ երեխաների հետ թատրոնի մեթոդաբանության և էպիկական թատրոնի պատմողական մեթոդների վերաբերյալ։


== Հրապարակումներ ==
Theater für Junge Zuschauer, Akademieverlag Berlin 1976.
Kinder- und Jugendtheater der Welt, Henschelverlag Berlin 1978, 2. Aufl. 1984.
Die Pfosten sind, die Bretter aufgeschlagen … Theater von Aischylos bis Brecht, Kinderbuchverlag Berlin 1984, 2. Aufl. 1988.
Spielen und Theaterspielen, Kinderbuchverlag Berlin 1989, Neuausgabe: Deutscher Theaterverlag 2009.
Theater spielen mit Kindern und Jugendlichen. Konzepte, Methoden & Übungen, Juventa Verlag Weinheim und München 1999, 2. Aufl. 2004. (Hg., gemeinsam mit Annett Israel)
Spiel.raum.theater. Aufsätze, Reden und Anmerkungen zum Theater für junge Zuschauer und zur Kunst des Darstellenden Spiels, Peter Lang Verlag Frankfurt am Main u. a. 2006.
Seit 1998 Herausgeberin der Arbeitshefte zum Kinder- und Jugendtheater. Schriftenreihe des Kinder- und Jugendtheaterzentrums in der Bundesrepublik Deutschland. Frankfurt am Main.
Horst Hawemann – Leben üben: Improvisationen und Notate, Theater der Zeit Berlin 2014. (Hg. in Kooperation mit der Hochschule für Schauspielkunst „Ernst Busch“ und ASSITEJ Deutschland)


== Ծանոթագրություններ ==


== Արտաքին հղումներ ==
https://www.hs-osnabrueck.de/de/prof-dr-christel-hoffmann/
http://www.kug.hs-osnabrueck.de/31401.html(չաշխատող հղում)
(9276) Թիմգրով

(9276) Թիմգրով (անգլ.՝ Timgrove), աստերոիդ աստերոիդների հիմնական գոտում։ Հայտնաբերվել է 1980 թվականի սեպտեմբերի 13-ին Շելտ Բասի կողմից Պալոմարում։
Միջին հեռավորությունը Արեգակից կազմում է 2,348124 ա. մ., առավելագույնը մոտենում է 2,1727 ա. մ. հեռավորության վրա և հեռանում 2,5235 ա. մ.։ Արեգակի շուրջ մեկ ամբողջական պտույտ է կատարում 1314,26 երկրային օրվա ընթացքում, իր ուղեծրով շարժվելով միջինում 0,273919 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9276) Թիմգրով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալկուբիլյա դե Ավելյանեդա

Ալկուբիլյա դե Ավելյանեդա  (իսպ.՝ Alcubilla de Avellaneda), մունիցիպալիտետ և քաղաք Իսպանիայում։ Մտնում է Սորիա պրովինցիայի մեջ՝ Կաստիլիա և Լեոն ինքնավար համայնքում։ Մունիցիպալիտետը գտնվում է Տերրաս Դե Բուրգո շրջանում։ Նրա տարածքը գրավում է 60,56 կմ², իսկ բնակչությունը կազմում է 161 մարդ 2010 թվականի մարդահամարի տվյալների համաձայն։


== Ծանոթագրություններ ==
Տիգրան Բարսեղյան (ճարտարապետ)

Անվան այլ կիրառումների համար տե՛ս՝ Տիգրան Բարսեղյան (այլ կիրառումներ)Տիգրան Սերյոժայի Բարսեղյան (օգոստոսի 2, 1955(1955-08-02), Երևան, Հայկական ԽՍՀ, ԽՍՀՄ), ճարտարապետ, ճարտարապետության թեկնածու (1985), ԵՊՃՇՀ պրոֆեսոր։ ՀՀ վաստակավոր ճարտարապետ (2015)։ Երևան քաղաքի գլխավոր ճարտարապետ։


== Կենսագրություն ==

1977 թվականին ավարտել է Երևանի պոլիտեխնիկական ինստիտուտը, 1977-1980 թվականներին «Երևաննախագիծ» ինստիտուտի ճարտարապետ, ավագ ճարտարապետ։
1984 թվականին՝ Մոսկվայի ուսումնական շենքերի ԿԳՀՆ ինստիտուտի ասպիրանտ-գիտաշխատող։
1986 թվականին՝ «Երևաննախագիծ» ինստիտուտի նախագծի գլխավոր ճարտարապետ (2013)։
1993-95 թվականներին ՀՀ ճարտարապետության և քաղաքաշինության պետական վարչության փոխնախագահ, 1995-2003 թվականներին՝ քաղաքաշինության նախարարության ճարտարապետական վարչության պետ, 2003 թվականից՝ ԵՊՃՇՀ ճարտարապետության ֆակուլտետի դեկան։
2011 թվականին Հայաստանի Հանրապետության անկախության 20-ամյակի և Լեռնային Ղարաբաղի Հանրապետության անկախության 20-ամյակի կապակցությամբ, Ստեփանակերտի օդանավակայանի համալիրի նախագծի իրականացման համար պարգևատրվել է «Հայաստան Արցախ-ինժեներական համագործակցություն» ոսկե մեդալով։
2013 թվականին նշանակվել է Երևան քաղաքի գլխավոր ճարտարապետ։


== Ստեղծագործական գործունեություն ==
Տիգրան Բարսեղյանի նախագծերով կառուցվել են՝ 

ԼՂՀ Նորագյուղ ավանի մշակույթի տունը (1979, կիսավարտ, ՀԼԿԵՄ մրցանակ՝ 1979)
Չարբախի հիվանդանոցային համալիրը (1980, Երևան)
«Սիլ» հյուրանոցը (1995)
Հայոց Ցեղասպանության թանգարան-ինստիտուտի «Կենաց ծառը» («Վերածնունդ»)Մասնակցել է Ստեփանակերտի օդանավակայանի ուղևորային համալիրի նախագծմանը, Շուշի քաղաքի ազատագրման 15 ամյակին նվիրված հուշակոթողի նախագծին, ակադեմիկոս Վիկտոր Համբարձումյանի հուշարձան-կոթողի նախագծին, Լևոն Մադոյանին, Վաչե Հովսեփյանին և Ջիվան Գասպարյանին նվիրված հուշարձանախմբի նախագծին և այլ աշխատանքների։ Կազմել է ՀՀ զբոսաշրջային գոտիների սխեմաներ։ Աշխատությունները վերաբերում են Հայաստանի քաղաքների հասարակական կենտրոնների ձևավորման խնդիրներին։


== Ծանոթագրություններ ==
Նովոսյոլովկա (գյուղ, Զաչեպիլովի շրջան)

Անվան այլ կիրառումների համար տե՛ս՝ ՆովոսյոլովկաՆովոսյոլովկա (ուկրաիներեն՝ Новоселівка), գյուղ Ուկրաինայի Խարկովի մարզի Զաչեպիլովի շրջանում։ Հիմնադրվել է 1820 թվականին։
2001 թվականի տվյալներով Նովոսյոլովկա գյուղում բնակվում էր 701 մարդ։ Բնակավայրը զբաղեցնում է 2236 կմ² տարածք։ Բնակչության խտությունը կազմում էր 313,51 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արտասովոր խաղ

«Արտասովոր խաղ» (ռուս.՝ «Необыкновенный матч»), խորհրդային նկարված մուլտֆիլմ՝ ստեղծված 1955 թվականին ռեժիսորներ Մստիսլավ Պաշչենկոյի և Բորիս Դյոժկինի կողմից։ Ֆիլմն ունեցել է մեծ հաջողություն և տպավորություն է թողել պրոֆեսիոնալ մուլտիպլիկատորների վրա։
Առաջին մուլտֆիլմն է, որ պատմում է փայտե ու թավշե խաղալիքների թիմերի միջև անցկացվող մարզական մրցումների մասին․ երկրորդը կոչվում է «Հին ծանոթներ»։


== Սյուժե ==
Մրցությունն առաջին հերթին միայն խաղ է, հանդիսավոր տոն, նույնիսկ եթե թավշե խաղալիքների թիմը հանդես է գալիս փայտե ֆուտբոլիստների դեմ (թիմի ավագ Չուբիկ Զազնայկա)։
Կոպտությունը, հակառակորդին չհարգելը, վճռորոշ խաղի ժամանակ կանոնների խախտումերը վատ օգնականներ են մարզահրապարակում։ Դրա համար որպես ապացույց են ծառայում մեկը մյուսի հետևից փայտե ֆուտբոլիստների դարպասը խփվող գոլերը։ Հաղթում են ճարպիկները, մարզվածները, ազնիվները։ Այդպիսին է մարզական թեմատիկային նվիրված մուլտֆիլմի գաղափարախոսությունը։ «Ով չափից շատ է քիթը ցցում, նա հաճախ անհաջողության է մատնվում»,– ասում է հաղորդավարը վերջում։


== Ստեղծողներ ==


== Մրցանակներ ==
1955 — Մրցանակ լավագույն մուլտիպլիկացիոն ֆիլմի համար Վենետիկի VII կինոփառատոնում «Ֆուտբոլի աշխարհում ժամանակակից ամբարտավանության ցուցադրման հետաքրքիր ծաղրանկարային ձևի համար»,
1956 — Արծաթե մեդալ Դամասկոսի I միջազգային կինոփառատոնում,
1957 — Դիպլոմ Լոնդոնի բրիտանական առաջին կինոփառատոնում (Փառատոնների փառատոն),
1957 — Երրորդ բրոնզե մեդալ Մոսկվայի երիտասարդության և ուսանողության  VI միջազգային փառատոնում,
1957 — Պատվավոր դիպլոմ Լեհաստանում անցկացված միջազգային փառատոնում։


== Վերաթողարկում ==
Մուլտֆիլմը բազմիցս վերաթողարկվել է DVD և MPEG-4 կրիչներով մուլտֆիլմերի «Ֆուտբոլի, հոկեյի մասին և․․․» (ռուս.՝ «Про футбол, хоккей и …») հավաքածուում (տարածող՝ «Крупный план»)։


== Գրականություն ==
Фильмы-сказки. Сценарии рисованных фильмов․ Выпуск 3. — М.: Искусство, 1954. — 248 с. — 90 000 экз. М. Пащенко. «Необыкновенный матч», стр. 81-102.. Иллюстрации и текст по мультфильму.


== Ծանոթագրություններ ==


== Արտաքին հղումներ ==
«Արտասովոր խաղ» մուլտֆիլմը «Անիմատոր.ռու» կայքում
«Արտասովոր խաղ»(անգլ.) ֆիլմը Internet Movie Database կայքում
Սուրբ Վարդան (այլ կիրառումներ)

Սուրբ Վարդան եզրը կարող է վերաբերել.

Սուրբ Վարդան - հայոց սպարապետ, քրիստոնեական եկեղեցու սուրբ
Սուրբ Վարդան - գյուղ Վանի գավառում, Արևմտյան Հայաստանում
Սուրբ Վարդան - գյուղ Հայոց Ձորի գավառում, Արևմտյան Հայաստանում
Սուրբ Վարդան - հայկական եկեղեցի Նյու Յորքում, ԱՄՆ
Սուրբ Վարդան - քանդված հայկական եկեղեցի Կուքիում, Ադրբեջան
Սուրբ Վարդան - հայկական եկեղեցի Ալափարս գյուղում, Հայաստան
Սուրբ Վարդան - քանդված հայկական եկեղեցի Ղազախում, Ադրբեջան
Իսրայելի ֆուտբոլի ազգային հավաքական

Իսրայելի ֆուտբոլի ազգային հավաքական (եբրայերեն՝ נבחרת ישראל בכדורגל‎), ներկայացնում է Իսրայելը միջազգային խաղերում և վերահսկվում է Իսրայելի ֆուտբոլային միության կողմից։
Մինչև 1991 թվականը Իսրայելի ֆուտբոլի ազգային հավաքականը գործել է որպես Ասիայի Ֆուտբոլի Կոնֆեդերացիայի (ԱՖԿ) անդամ, սակայն 1991 թվականին համագործակցություն է ստեղծվել ՈՒԵՖԱ-ի և Իսրայելի միջև։ Թիմի մականունն է «Կապույտներ և սպիտակներ»։ Հավաքականը կարևոր տեղեր է նվաճել Ասիայում, սակայն հաջողությունների չի կարողացել հասնել Եվրոպայում։
Ունի նշանավոր ֆուտբոլիստներ, օրինակ՝ Տալ Բեն Հայիմ (թիմի ավագ), Յոսի Բենայուն (Ամենից շատ խաղեր անցկացրած ֆուտբոլիստը), Մորդեհայ Շփիգլեր (Ռմբարկու) և այլն։


== Ծանոթագրություններ ==


== Արտաքին հղումներ ==
Իսրայելի ֆուտբոլի ազգային հավաքական Archived 2020-07-05 at the Wayback Machine. (ռուս.)
«אתר הסטטיסטיקה של נבחרת ישראל» (եբրայերեն)։ Արխիվացված է օրիգինալից 2013-10-15-ին։ Վերցված է 2014-03-15 
Իսրայելի հավաքականը ՖԻՖԱ-ի կայքում Archived 2010-04-12 at the Wayback Machine. (անգլ.)
Իսրայելի ֆուտբոլի ազգային հավաքականի հանդիպումները
Սարի (այլ կիրառումներ)

Սարի, կարող է վերաբերել՝

Սարի - քաղաք Իրանի հյուսիսում
Սարի - գյուղ Ուկրաինայի Պոլտավայի մարզի Գադյաչի շրջանում
Ռոմանովների պալատ

Լիկանկի պալատ, նեոմավրիտանական ճարտարապետական ոճի ցարական ապարանք որը կառուցվել է մեծ իշխան Նիկոլայ Ստրախովի համար։ Առանձնատունը կառուցվել է 1892-1895 թվականներին Լիկանիում՝ Կուր գետի ափին՝ Բորժոմ քաղաքի մոտ։ Նախագծի հեղինակը Լեոնտի Բենուան է։
Ստորև ներկայացված է Անդրեյ Վոզնեսենսկու ռուսերեն բանաստեղծությունը՝ նվիրված Լիկանիի պալատին։

Լիկանիի պալատի ընդհանուր մակերեսը կազմում է 690 քառակուսի մետր։ Պալատի լուսավորման համար 1898 թվականին Լիկանիում կառուցվել է Ռուսական կայսրության առաջին հիդրոէլեկտրակայանը։ Բացի Նիկոլայ Միխայլովիչից, մոտակայքում բնակվել է նաև տուբերկուլյոզով հիվանդ Մեծ Իշխան Գեորգի Ռոմանովը (Աբասթումանի առանձնատուն)։ Ռոմանովների օրոք առանձնատան նկարները պահպանվել են Սերգեյ Պրոկուդին-Գորսկու լուսանկարներում։ Առանձնատան կահույքի մի մասը ցուցադրվում է Վրաստանի Սիմոն Ջանաշիայի թանգարանում։
Խորհրդային տարիներին առանձնատունը դարձել է պետական սեփականություն։ Այստեղ հանգստացել են կոմկուսի առաջին դեմքերը, այդ թվում նաև Իոսիֆ Ստալինը։ Ներկայումս առանձնատունը հանդիսանում է Վրաստանի նախագահի ամառային նստավայրը։ 2016 թվականին այստեղ բացվել է թանգարան։


== Ծանոթագրություններ ==
Քաղաքացու որոշում սոցիալ-դեմոկրատական կուսակցություն

«Քաղաքացու որոշում» սոցիալ-դեմոկրատական կուսակցություն (կրճատ` «Քաղաքացու որոշում» կուսակցություն, հապավումը՝ ՔՈ ՍԴԿ), գործող քաղաքական, սոցիալ-դեմոկրատական կուսակցություն Հայաստանում։ Կուսակցության հիմնադիր համագումարը կայացել է 2018 թվականի նոյեմբերի 3-ին։


== Կանոնադրություն ==
Կուսակցության բարձրագույն ղեկավար մարմինը համաժողովն է։ Մշտապես գործող կոլեգիալ ղեկավար կառույցը Գործադիր Մարմինն է, որն ունի 15 անդամ։ Գործադիր Մարմինը հաշվետու է համաժողովին, իսկ ԳՄ համակարգողն անդամներից ընտրված քարտուղարն է։ Կուսակցության առաջին ԳՄ քարտուղարը Սուրեն Սահակյանն էր։ 
2020 թվականի սեպտեմբերի 27-ին կայացած երկրորդ համագումարին ընտրվել է 12 հոգուց բաղկացած նոր ԳՄ, և քարտուղար է ընտրվել Գոռ Հակոբյանը։


== Համաժողովներ ==
Կուսակցության հիմնադիր համագումարը կայացել է 2018 թվականի նոյեմբերի 3-ին։
Երկրորդ՝ արտահերթ համագումարը կայացել է 2020 թվականի սեպտեմբերի 27-ին։


== Մասնակցությունը ընտրություններին ==
Կուսակցությունը մասնակցել է Հայաստանի 2018 թվականի արտահերթ խորհրդարանական ընտրություններին։ Համապետական ցուցակի առաջին եռյակում են եղել Սուրեն Սահակյանը, Արտակ Կիրակոսյանը և Ռուզաննա Տոռոզյանը։ Կուսակցության կարգախոսն էր «Ապագան ՔՈնն է»։ Կուսակցությունը ստացել է 8,514 ձայն, կամ ձայների 0,68%-ը։ Ռեյտինգային ընտրակարգով առաջատարը Արթուր Ավագյանն էր, ով ստացել էր 500 ձայն։


== Գերագույն մարմնի ներկայիս անդամներ ==
2020 թվականի սեպտեմբերի 27-ին կուսակցության հիմնադիր համաժողովում ընտրվել է Գործադիր Մարմին հետևյալ կազմով․


== Կուսակցության խորհրդանիշներ ==
Կուսակցության խորհրդանիշն իրենից ներկայացնում է մատիտի տեսքով երկրաչափական պատկեր, որի վերևի հատվածը ներկված է բաց կանաչ գույնով, որի վրա սպիտակ գույնով գրված է ՔՈ Կուսակցություն։ Խորհրդանիշի ներքևի հատվածում պատկերված է ընտրություն խորհրդանշող մոխրագույն գույնի V-աձև նշանը։


== Ծանոթագրություններ ==
Ռուբանկա (գյուղ, Նեդրիգայլովի շրջան)

Անվան այլ կիրառումների համար տե՛ս՝ ՌուբանկաՌուբանկա (ուկրաիներեն՝ Рубанка), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Ռուբանկա գյուղում բնակվում էր 347 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սահմանին (ֆիլմ, 1938)

«Սահմանին» (ռուս.՝ «На границе»), խորհրդային լիամետրաժ սև-սպիտակ գեղարվեստական ֆիլմ, որը բեմադրվել է «Լենֆիլմ» կինոստուդիայում ռեժիսոր Ալեքսանդր Իվանովի կողմից 1938 թվականին Պ. Պավլենկոյի նյութերի հիման վրա։
Ֆիլմի պրեմիերան ԽՍՀՄ-ում տեղի է ունեցել 1938 թվականի դեկտեմբերի 2-ին։


== Սյուժե ==
Ֆիլմը պատմում է Հեռավոր Արևելքում խորհրդային հայրենասերների դիմակայության մասին Սպիտակ գվարդիայի լրտեսների և սահմանախախտների դեմ։


== Դերերում ==
Ելենա Տյապկինա – Ստեպանիդա Տարասովնա Վլասովա
Զոյա Ֆեոդորովա – Վարվառա Կոռնեևնա Վլասովա, Ստեպանիդայի դուստրը
Նիկոլայ Կրյուչկով – Իվան Նիկոլաևիչ Տարասով, սահմանապահ տեղամասի պարետ
Ստեփան Կրիլով – Անտոն Իվանովիչ Միխալկով, բաժանմունքի հրամանատար / սպիտակգվարդիական
Նիկոլայ Վինոգրադով – Երոֆեյ Սավելիչ Վլասով, Ստեպանիդայի տեգրը
Էրաստ Գարին – Վոլկով, դիվերսանտ
Յուրի Լավրով – Նումատա, ճապոնական բանակի կապիտան


=== Լուսագրերում նշված չեն ===
Միչուրին Նիկոլայ – Նիկոդիմ Պանկրատովիչ Գուբին
Վյաչեսլավ Վոլկով – Տրիֆոնով որդի
Իրինա Զարուբինա – Կատկա
Նիկոլայ Կուզմին – հարսանիքի հյուր
Ֆայվիշ Արոնես – էպիզոդ
Եվգենի Նեմչենկո – Ուսվախ


== Նկարահանող խումբ ==
Սցենարիստ և բեմադրող ռեժիսոր՝ Ալեքսանդր Իվանով
Ֆիլմի տնօրեն՝ Եֆիմ Հայութին
Գլխավոր օպերատոր՝ Վլադիմիր Ռապորտ
Օպերատորներ՝ Միխայիլ Ռոտինով, Ա. Տիխոնով
Կոմպոզիտոր՝ Վենեդիկտ Պուշկով
Երգի տեքստի հեղինակ՝ Վլադիմիր Վոլժենին
Նկարիչ՝ Պավել Զալցման
2-րդ նկարիչ՝ Լ. Գելֆանդ
Հնչյունային օպերատոր՝ Ա. Գավրուշով
Ռեժիսորի օգնականներ՝ Վլադիմիր Ֆայնբերգ, Վ. Շելեպեն, ն. Պետրով
Օպերատորի օգնականներ՝ Ալեքսեյ Սիսոև, Ա. Շեխոբոտկին
Ադմինիստրատորներ՝ Ա. Դիմանտով, Ա. Լապին
Գրիմը՝ Վասիլի Գորբունով


== Ճանաչում և մրցանակներ ==
Լենինի շքանշան (2 հունվարի, 1939) - «Սահմանին» (1938) ֆիլմի համար,
Ֆիլմն ընտրվել է 1939 թվականին Կաննի դեբյուտային կինոփառատոնին մասնակցելու համար, որն ընդհատվել է և չի կայացել Երկրորդ համաշխարհային պատերազմի բռնկման պատճառով։


== Ծանոթագրություններ ==


== Արտաքին հղումներ ==
««На границе»»։ Государственный регистр фильмов։ Министерство Культуры Российской Федерации։ Վերցված է 2013-11-28 
««На границе»»։ Фильмы։ Энциклопедия отечественного кино։ Արխիվացված է օրիգինալից 2013-12-03-ին։ Վերցված է 2013-11-28  
««На границе»»։ Статья։ Онлайн энциклопедия Кирилла и Мефодия։ Վերցված է 2013-11-28
Կուսածաղիկ փոքր

Կուսածաղիկ փոքր (լատ.՝ Vinca minor), շնամեռուկազգիների ընտանիքին պատկանող դեղաբույս։


== Նկարագրություն ==
Մշտադալար, բարակ հորիզոնական կոճղարմատով բազմամյա խոտաբույս է։ Քուղանման հավելյալ արմատները փնջերով աճում են 70 սմ երկարությամբ կոճղարմատի հանգույցներից։ Պառկած ցողունը ճյուղավոր է և 60 սմ երկարությամբ։ Ծաղկակիր ընձյուղները փռվող են և ուղղահայաց։ Հակադիր դասավորված, մերկ, կաշվեկերպ, կարճակոթ տերևների ծայրերը սրված են։ Կանաչ բաժակով և ձագարաձև կապտամանուշակագույն պսակով գեղեցիկ հնգանդամ ծաղիկներն աճում են տերևածոցերում՝ երկար ծաղկակիրների վրա։ Պսակի երկար նեղ խողովակն ավարտվում է լայնացած հետծալքով։ Տերևապտուղները երկարավուն են։


== Տարածվածություն ==
Կուսածաղիկը այգիներում և պուրակներում աճեցվող գեղազարդային թունավոր բույս է։ Հանդիպում է Երևանի շրջակայքում և բուսաբանական այգու տարածքում։


== Նշանակություն ==
Բուժական նպատակներով օգտագործում են բույսի վերգետնյա մասը, հաճախ տերևները։ Արտաքին կիրառման եղանակով օգտագործում են ցաների և մաշկային այլ հիվանդությունների բուժման համար։


== Ծանոթագրություններ ==
Պրևինքիեռ

Պրևինքիեռ (ֆր.՝ Prévinquières), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 285 մարդ, բնակչության խտությունը` 13.66 մարդ/կմ²։ Բնակավայրը զբաղեցնում է 20.86 կմ² տարածք։


== Աշխարհագրություն ==
Գտնվում է Փարիզ քաղաքից 500 կմ հարավ, Թուլուզ քաղաքից` 110 կմ հյուսիս-արևելք, Ռոդեզ քաղաքից` 28 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 166 աշխատունակ (15-64 տարեկան)  բնակիչ, որոնցից ակտիվ էին 125-ը, իսկ ոչ ակտիվները` 41։ Ակտիվության ցուցանիշը կազմում է 75,3 %։ 125 աշխատունակ մարդկանցից աշխատել է 118 անձ (63 տղամարդ և 55 կին)։ Գործազուրկ են եղել 7 անձ (2 տղամարդ և 5 կին)։ 41 անաշխատունակներից 7-ը եղել են աշակերտներ կամ ուսանողներ, 18-ը` թոշակառուներ, իսկ 16-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==